Referat

Generalforsamling i Kliplev Lokalråd
Kliplev Hallen, onsdag 20. marts 2019
kl. 19.00 – ca. 20.30.

Formanden for Kliplev Lokalråd, Thorkil Dahl Sørensen bød velkommen til 21 deltagere.

Han henviste til den udsendte dagsorden, som blev godkendt.

1. **Valg af dirigent**

Dennis Wierper blev foreslået og valgt som dirigent.

Generalforsamlingen blev herefter erklæret for lovligt indvarslet.

Som stemmetællere valgtes Annette Frederiksen og Preben Hansen.

1. **Bestyrelsens beretning**

Thorkil Dahl-Sørensen fremlagde formandsberetningen for året 2018. Han omtalte heri de forskellige aktiviteter, som lokalrådet har arbejdet med det seneste år. Han glædede sig over, at lokalrådet i dag har 74 medlemmer, men der er basis for at lokalrådet kan få endnu flere medlemmer.

Thorkil lagde i beretningen vægt på, at alle borgere i Kliplev kan komme med input til lokalrådets arbejde.

Thorkil takkede alle, der på den ene eller anden måde i løbet af 2018 har været med til at udføre et lokalt stykke arbejde. Han nævnte kort aktiviteterne i de enkelte arbejdsgrupper (Børn og Unge, Infrastruktur, Forskønnelse, Information og Kulturhus). Torkild var glad for, at så mange personer deltager i arbejdsgrupperne, og som arbejder med konkrete tiltag til gavn for Kliplev by.

Thorkil kom især ind på det kommende LAR-projekt, der på afgørende vis får stor betydning for Kliplev centrums fremtidige udseende. Arwos har givet udtryk for optimisme mht. at nå det antal husstande, der skal melde sig til for at projektet kan gennemføres.

Formanden nævnte også, at lokalrådet deltager i bl.a. ”Aktion Ren Dag” i slutningen af marts og i Kliplev Forårsmarked. Lokalrådet deltager med en egen stand på dette års Kliple’ Mærken.

Han benyttede endelig lejligheden til at takke bestyrelsesmedlem Ronni Drejer Jørgensen for sin indsats i lokalrådet. Ronni stillede i dag ikke op til genvalg.

I den efterfølgende debat blev der nævnt følgende emner:

*Situationen vedr. grunden over for skolen på Kliplev Skolegade, hvor et hus er blevet fjernet.
Forslag om at Kliplev lokalråd laver et eller andet arrangement i forbindelse med genforeningsjubilæet i 2020
Hvordan ser det ud med opstilling af evt. pyloner (interaktive tavler) i Kliplev by?
Omtale af en kommende City-infotavle i Kliplev-hallen
Møde om arbejdsfordeling mellem kommunen og lokalrådet vedr. pasning af byens grønne områder
Asfaltproblemer på bl.a. Bjerndrupvej og Potterhusvej – med opfordring til, at alle borgere på Aabenraa Kommunes hjemmeside kan tippe kommunen om evt. problemer, fx vedr. asfalt
Opsat 60 km-hastighedsskilt på Potterhusvej
Placering Jesper Hansens garage for de haveredskaber, der blev indkøbt af lokalrådet i 2018
Søparkens mulige fremtid
Planer om en skovplads og i tilknytning hertil førte møder med Skov- og Naturstyrelsen
Kliplev-kalenderen
Det kommende udviklingsprojekt for Kliplev by, som går i gang inden længe*
Formandsberetningen blev taget til efterretning af generalforsamlingen.

1. **Godkendelse af regnskab**

Kasserer Eskild Thaysen fremlagde regnskabet for 2018, der udviste et årsresultat på kr. 1.977,98. Det indestående udgår 12.728,01 kr.

Regnskabet er blevet revideret og godkendt af de 2 eksterne revisorer.

Generalforsamlingen godkendte regnskabet enstemmigt.

Medlemskontingentet blev i øvrigt foreslået til at udgøre 150 kr. pr. husstand og 100 kr. pr. person (uændret i forhold til 2018)

Der blev opfordret til, at lokalrådet bliver endnu mere synlig i forhold til at hverve medlemmer. Tillige blev der opfordret til, at lokalrådet overvejer at søge fonde til bestemte projekter.

1. **Vedtægtsændringer**

Der var forinden mødet fremkommet forslag fra bestyrelsen til vedtægtsændringer.

Det drejer sig om tre ændringer:

En ændring i paragraf 4, hvorefter den fulde medlemsret gælder mellem 1. april og 31. marts.

I paragraf 6 var det foreslået, at der vælges op til 2 suppleanter til såvel bestyrelsen som til revisorerne.

Endelig var der foreslået en mindre ændring i paragraf 9.

Alle forslag blev enstemmigt vedtaget af generalforsamlingen.

1. **Behandling af indkomne forslag**

Punktet udgik, da der ingen forslag var indkommet til bestyrelsen.

1. **Valg til bestyrelsen**

Der var 3 medlemmer til bestyrelsen, der skulle vælges. På valg i år var Thorkil Dahl Sørensen, Anders Jessen og Ronni Drejer Jørgensen.

Ronni havde forinden mødet meddelt, at han ikke ønskede at stille op som kandidat igen.

Thorkil Dahl Sørensen og Anders Jessen blev begge genvalgt, mens der var nyvalg til Thomas Majholt.

Som suppleanter valgtes Mette Kryhlmand og Mona Lessow.

1. **Valg af revisorer**

Som eksterne revisorer blev valgt Jacob Jacobsen og Svend Aage Slothuus. Anders Jensen og Dan Jacobsen blev valgt som suppleanter.

1. **Eventuelt**

Der udspandt sig en diskussion med forskellige emner. Her er gengivet nogle enkelte af emnerne:

* Skrald – kan der opsættes tragte ude ved motorvejsramperne?
* Hvilke fokuspunkter har lokalrådet? Måske skal lokalrådet forsøge at prioritere i de mange aktiviteter?
* Opfordring til at lokalrådet går hurtigt i gang med kulturhuset
* Det blev fortalt, at Vejdirektoratet inden længe opsætter et skilt nummer 73
* Stien langs Lundtoftvej er i dårlig stand
* Mulig forenings-/aktivitetsdag i Kliplev
* Kan vi arbejde med en folder om Kliplev?
* Yderligere diskussion om shelter og evt. overdækket bygning i skoven, øst for Kliplev

Dennis Wierper afsluttede herefter generalforsamlingen, og formanden for lokalråde, Thorkild Dahl-Sørensen takkede forsamlingen for god ro og orden.

*Referent: Anders Jessen, 26. marts 2019*